શેરબજાર ગઇ કાલે છેલ્લે પોઝિટિવ બંધ થયું હતું. બીએસઇ સેન્સેક્સ ૬૩ પોઇન્ટના સુધારે ૩૩,૩૧૪ પોઇન્ટની સપાટીએ, જ્યારે એનએસઇ નિફ્ટી ૧૨ પોઇન્ટના સુધારે ૧૦,૩૨૧ પોઇન્ટના મથાળે બંધ જોવાઇ છે. નિફ્ટી ૧૦,૩૦૦ પોઇન્ટની ઉપર બંધ આવી છે તે એક પોઝિટિવ સંકેત ગણાવી શકાય, જોકે સાપ્તાહિક ડેટા જોઇએ તો શેરબજારમાં સપ્તાહ દરમિયાન ઘટાડો નોંધાયો હતો. સપ્તાહમાં સેન્સેક્સ ૩૭૧ પોઇન્ટ, જ્યારે નિફ્ટીમાં ૧૩૧ પોઇન્ટનો ઘટાડો નોંધાયો હતો. શેરબજારની નજર સોમવારે ઓક્ટોબર મહિનાના આવનાર કન્ઝ્યુમર પ્રાઇસ ઇન્ડેક્સ-ફુગાવાના ડેટા પર રહેશે.